દશેક દિવસથી મારા ડાબા કાનમાં દુ:ખાવો થતો હતો. શરુઆતમાં બે ત્રણ દિવસ સુધી સાધારણ દુ:ખાવો જ થતો હતો, પરંતુ ત્યારબાદ અસહ્ય દુ:ખાવો થતો હતો અને સતત પાંચ દિવસ સુધી ઉંધ પણ આવી નહોતી. આ સમયે હું માત્ર બે - ત્રણ કલાક જ સૂઇ શકતો હતો અને તે પણ બાપુરાયાનું નામસ્મરણ કરતાં જ ઉંઘ આવતી હતી. આવી રીતે દશ દિવસ પસાર થઈ ગયા હતાં, પરંતુ કાનમાં દુ:ખાવો ઓછો થતો નહોતો. ત્યારબાદ સમયની સાથે આ દુ:ખાવો મારા મસ્તક સુધી પહોંચી ગયો હતો. મને માથાની નસો દુ:ખવા લાગી હતી. બાપુ નંદાઈનું નામસ્મરણ કરતા હું દરરોજ રાત્રે જાગવા માટે પહેલેથી જ માનસિક તૈયારી કરતો હતો.